Tiszagyulaháza Község Önkormányzata

Képviselő-testületének

 9/2018. (IX. 26.) önkormányzati rendelete

a településkép minőségi alakításáról és védelméről szóló 2/2018. (II. 21.) önkormányzati rendelet módosításáról

Tiszagyulaháza Község Önkormányzatának Képviselő-testülete a településkép védelméről szóló 2016. évi LXXIV. törvény 12. § (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A településkép minőségi alakításáról és védelméről szóló 2/2018. (II. 21.) önkormányzati rendelet (a továbbiakban: Rendelet) 5. § 14. pontja helyébe a következő rendelkezés lép:

„14. **Információs vagy más célú berendezés**: a településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV. 28.) Korm. rendelet 1. § 4. pontjában meghatározott berendezés.”

**2. §**

A Rendelet 32. § (2) bekezdésében a „köztéren” szövegrész helyébe a „közterületen” szöveg lép.

**3. §**

A Rendelet 34. § (5) bekezdésében a „jegyzőkönyv” szövegrész helyébe az „emlékeztető” szöveg lép.

**4. §**

Rendelet 39. § (2) bekezdés d) pontja helyébe a következő rendelkezés lép:

„d) minden más esetben – kivéve a reklámra, reklámhordozókra, és reklámhordozót tartó berendezésekre vonatkozó követelmények be nem tartására – 10.000 - 20.000 forint.”

**5. §**

(1) Ez a rendelet 2018. október 15-én lép hatályba és az azt követő napon hatályát veszti.

(2) Hatályát veszti a Rendelet 39. § (3) bekezdése.

Tiszagyulaháza, 2018. szeptember 25.

 **Mikó Zoltán                                                              Dr. Kiss Imre**

                        polgármester                                                                     jegyző

A rendelet kihirdetése megtörtént.

Tiszagyulaháza, 2018. szeptember 26.

Dr. Kiss Imre

 jegyző